**საგადასახადო - საბუღალტრო მომსახურების**

 **ხ ე ლ შ ე კ რ უ ლ ე ბ ა**

**\_\_\_\_\_ \_\_\_\_\_\_ 2022 ქ. თბილისი**

შპს „**\_\_\_\_\_\_\_\_\_\_\_**“ (ს/ნ \_\_\_\_\_\_\_\_\_\_\_\_\_\_\_) (შემდეგში - **„დამკვეთი“**), წარმოდგენილი მისი დირექტორის - \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ (პ/ნ \_\_\_\_\_\_\_\_\_\_\_\_\_\_\_) სახით, ერთის მხრივ,და ფ/პ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ (პ/ნ \_\_\_\_\_\_\_\_\_\_\_\_\_\_\_) (შემდეგში - **„შემსრულებელი“**), მეორეს მხრივ, **„დამკვეთი“** და **„შემსრულებელი“** ერთად წოდებულნი როგორც - **„მხარეები**“,ვთანხმდებით და ვაფორმებთ წინამდებარე ხელშეკრულებას (შემდეგში - **„ხელშეკრულება“**) შემდეგზე:

1. **ხელშეკრულების საგანი:**
	1. **„დამკვეთი“** ავალებს, ხოლო **„შემსრულებელი“** კისრულობს გაუწიოს **„დამკვეთს“** საგადასახადო - საბუღალტრო მომსახურება (შემდეგში - **„მომსახურება“**);
	2. **„ხელშეკრულებით“** გათვალისწინებული **„მომსახურება“** მოიცავს:
		1. **„დამკვეთის“** მიმდინარე **„საანგარიშო პერიოდების“** (კალენდარული თვეების)საბუღალტრო აღრიცხვა-ანგარიშგების წარმოებას საქართველოს კანონმდებლობისა და საქართველოში მოქმედი სტანდარტებისა და ნორმების მიხედვით;
		2. **„დამკვეთის“** მიმდინარე **„საანგარიშო პერიოდების“** საგადასახადო აღრიცხვა-ანგარიშგების წარმოებას საქართველოს საგადასახადო კანონმდებლობის შესაბამისად.
2. **მხარეთა უფლებები და ვალდებულებები:**
	1. **შემსრულებელი ვალდებულია:**
		1. **„მომსახურების“** გაწევა დაიწყოს **„ხელშეკრულების“** ხელმოწერის დღიდან;
		2. მოქმედი კანონმდებლობის, ნორმებისა და სტანდარტების, **„დამკვეთთან“** დადებული **„ხელშეკრულების“** პირობების, პროფესიული ცოდნისა და გამოცდილების საფუძველზე დამოუკიდებლად განსაზღვროს **„მომსახურების“** განხორციელების ფორმები და მეთოდები;
		3. საიდუმლოდ შეინახოს **„მომსახურების“** დროს მიღებული ინფორმაცია, არ გაახმაუროს საიდუმლობის შემცველი ცნობები, არ გამოიყენოს ისინი თავისი, ან მესამე პირის ინტერესებისათვის;
		4. **„მომსახურების“** განხორციელებისას დაიცვას საქართველოს კანონმდებლობა, საქართველოში მოქმედი სტანდარტები, დებულებები და ნორმატიული აქტები;
		5. გასწიოს კვალიფიციური **„მომსახურება“**;
		6. გაუწიოს **„დამკვეთს“** შესაბამისი კონსულტაცია საგადასახადო ვალდებულებების ოპტიმიზაციისა და საგადასახადო რისკების პრევენციის საკითხებში.
		7. ყოველი საანგარიშო პერიოდის (კალენდარული თვის) მომდევნო თვის 15 რიცხვამდე მოახდინოს საანგარიშო თვის შემოწმების დასრულება და **„დამკვეთთან“** მიღება-ჩაბარების გაფორმება.
	2. **დამკვეთი ვალდებულია:**
		1. ყოველი საანგარიშო პერიოდის (კალენდარული თვის) მომდევნო თვის 5 რიცხვამდე სრულად მიაწოდოს **„შემსრულებელს“** საანგარიშო პერიოდის პირველადი-სააღრიცხვო დოკუმენტები, საბანკო ამონაწერები და სხვა დოკუმენტები **„შემსრულებლის“** მოთხოვნისამებრ;

2.2.2. **„შემსრულებლის“** მოთხოვნის შემთხვევაში, დროულად და დეტალურად მიაწოდოს **„შემსრულებელს“** ახსნა-განმარტება (წერილობითი და/ან ზეპირი) განხორციელებულ სამეურნეო ოპერაციასთან დაკავშირებით;

2.2.3. გადაუხადოს **„შემსრულებელს“ „ხელშეკრულებით“** გათვალისწინებული **„მომსახურების“** ღირებულება.

1. **მომსახურების საფასური და ანგარიშსწორების წესი:**
	1. **„მომსახურების“** ღირებულება (საშემოსავლო გადასახადის და საპენსიო ანარიცხების ჩათვლით) შეადგენს **\_\_\_\_\_\_\_ ლარს**, ყოველი საანგარიშო (მიმდინარე) პერიოდისათვის (კალენდარული თვისათვის);
	2. **„მომსახურების“** ღირებულების **„შემსრულებლისთვის“** გადახდის მომენტში, **„დამკვეთი“** გადასახდელ თანხაზე აკავებს საშემოსავლო გადასახადსა და საპენსიო ანარიცხს და **„შემსრულებლის“** სახელით რიცხავს სახელმწიფო ბიუჯეტისა და საპენსიო ფონდის შესაბამის საბანკო ანგარიშებზე;
	3. **„მომსახურების“** ღირებულების გადახდა წარმოებს უნაღდო ანგარიშსწორების გზით, **„შემსრულებლის“** საბანკო ანგარიშზე ფულადი სახსრების გადარიცხვის გზით საანგარიშო პერიოდის (კალენდარული თვის) შემდეგი თვის 5 რიცხვამდე.
2. **ფორს-მაჟორი:**
	1. **„ხელშეკრულების“** პირობების, ან რომელიმე მათგანის მოქმედების შეჩერება ფორს-მაჟორული გარემოებების დადგომის გამო არ იქნება განხილული როგორც **„ხელშეკრულების“** პირობების შეუსრულებლობა, არასათანადოდ შესრულება ან დარღვევა და არ გამოიწვევს ზიანის ანაზღაურების ვალდებულების წარმოშობას;
	2. **„ხელშეკრულების“** მიზნებისათვის „ფორს-მაჟორი“ ნიშნავს **„მხარეებისათვის“** გადაულახავ და მათი კონტროლისაგან დამოუკიდებელ გარემოებებს, რომლებიც არ არიან დაკავშირებული **„დამკვეთისა“** ან/და **„შემსრულებლის“** შეცდომებსა და დაუდევრობასთან და რომლებსაც გააჩნია წინასწარ გაუთვალისწინებელი ხასიათი. ასეთი გარემოება შეიძლება გამოწვეული იქნას ომით, სტიქიური მოვლენებით, ეპიდემიით, კარანტინით და სხვა;
	3. ფორს-მაჟორული გარემოებების დადგომის შემთხვევაში **„ხელშეკრულების“** დამდებმა **„მხარემ“**, რომლისთვისაც შეუძლებელი ხდება ნაკისრი ვალდებულებების შესრულება, დაუყოვნებლივ უნდა აცნობოს წერილობით მეორე **„მხარეს“** ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი **„მხარე“** არ მიიღებს მეორე **„მხარისაგან“** წერილობით პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულებების შესრულების ისეთი ალტერნატიული ხერხები, რომლებიც დამოუკიდებელნი იქნებიან ფორს-მაჟორული გარემოებების ზეგავლენისაგან.
3. **დავის გადაჭრის წესი:**
	1. **„ხელშეკრულების“** მოქმედების პერიოდში **„მხარეებს“** შორის წარმოშობილი დავა გადაწყდება მოლაპარაკების გზით;
	2. მოლაპარაკების გზით შეთანხმების მიუღწევლობის შემთხვევაში დავა განსახილველად გადაეცემა საქართველოს საერთო სასამართლოებს. **„მხარეებს“** უფლება აქვთ წინამდებარე ხელშეკრულების დადების შემდეგ დადონ დამატებითი შეთანხმება დავის საარბიტრაჟო სასამართლოს მიერ გადაწყვეტის შესახებ, ამ შემთხვევაში დავას გადაწყვეტს შესაბამისი არბიტრაჟი.
4. **ხელშეკრულების ძალაში შესვლა**

**და მოქმედების ვადები:**

* 1. ხელშეკრულება ძალაში შედის **„მხარეთა“** მიერ მისი ხელმოწერის დღიდან და მოქმედებს 202\_\_ წლის \_\_\_\_\_\_ \_\_\_\_\_\_\_\_\_\_\_\_\_\_\_\_\_-მდე.
1. **გარდამავალი და დასკვნითი დებულებები:**
	1. **„ხელშეკრულებაში“** დამატებები და ცვლილებები შეიძლება შეტანილ იქნეს წერილობითი ფორმით და ძალაში შედის მხოლოდ ორივე **„მხარის“** სრულუფლებიან წარმომადგენელთა მიერ ხელმოწერის დღიდან;
	2. **„ხელშეკრულების“** რომელიმე მუხლის ან პუნქტის საქართველოს კანონმდებლობასთან შეუსაბამობის შემთხვევაში, იგი კარგავს ძალას, და მოქმედებას აგრძელებს ძალა დაუკარგავი მუხლები და პუნქტები;
	3. **„ხელშეკრულება“** შედგენილია ქართულ ენაზე, თანაბარი იურიდიული ძალის მქონე ორ ეგზემპლარად, რომელთაგანაც ერთი ეგზემპლარი გადაეცემა **„დამკვეთს“**, ხოლო მეორე - **„შემსრულებელს“**.

**„დამკვეთი“: შპს „\_\_\_\_\_\_\_\_\_\_\_\_\_\_\_\_\_\_\_\_“ (ს/ნ \_\_\_\_\_\_\_\_\_\_\_\_\_\_\_)**

**\_\_\_\_\_\_\_\_\_\_\_\_\_** /\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ (პ/ნ \_\_\_\_\_\_\_\_\_\_\_\_), დირექტორი/

**„შემსრულებელი“: /\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ (პ/ნ \_\_\_\_\_\_\_\_\_\_\_\_)/**

**\_\_\_\_\_\_\_\_\_\_\_\_\_**